**TÁMOGATÁSI SZERZŐDÉS**

amely létrejött egyrészről:

**Budakeszi Város Önkormányzata**

Képviseli: dr. Csutoráné dr. Győri Ottilia polgármester

Székhely: 2092 Budakeszi, Fő utca 179.

KSH szám: 15390022-8411-321-13

Adószám: 15730095-2-13

Bankszámlaszám: 11742348-15390022

a továbbiakban: **Támogató**

másrészről:

**Budaörs Város Önkormányzata**

Képviseli: Wittinghoff Tamás polgármester

Székhely: 2040 Budaörs, Szabadság út 134.

Nyilvántartási száma: 09-01-0000829

Adószám: 15730105-2-13

Bankszámlaszám: OTP Bank, 11784009-15390053

a továbbiakban: **Támogatott,** a továbbiakban együttesen: **Szerződő Felek**

között az alábbi feltételek szerint:

1. Budakeszi Város Önkormányzata a Képviselő-testületének 81/2019. (II. 28.) Kt. határozata alapján 2 000 000 Ft, azaz kétmillió forint támogatást, hozzájárulást (a továbbiakban: támogatás) nyújt Budaörs Város Önkormányzatának az 1. számú főút – Gyár utca kereszteződésében kialakítandó körforgalom tervezési költségeinek fedezetére, azzal, hogy Támogatott vállalja, hogy a tervezési folyamat egyes fázisairól és az ezzel kapcsolatos döntésekről Támogatót előzetesen tájékoztatja.

2. A Támogató a támogatás összegét a támogatási szerződés aláírását követő 8 napon belül a Támogatott 11784009-15390053 számú bankszámlájára átutalja.

3. A Támogatott a támogatást 2019. december 31. napjáig használhatja fel. A támogatásnak fenti határidőig fel nem használt részét, a felhasználás határidejének lejártát követő 15 napon belül köteles a Támogató OTP Bank Nyrt. Budakeszi Fiókjánál vezetett 11742348-15390022 számú költségvetési elszámolási számlájára visszautalni.

4. A Támogatott a támogatás felhasználásáról az alábbiak szerint számol el:

Az elszámolásnak tartalmaznia kell a kitűzött célok megvalósítását bemutató szakmai beszámolót, valamint a kifizetési bizonylatok hitelesített másolataival igazolt tételes kimutatást, amelyet köteles benyújtani Budakeszi Polgármesteri Hivatal Pénzügyi Osztálya részére legkésőbb 2020. január 31-ig.

Az eredeti bizonylatra a Támogatottnak rá kell vezetnie, hogy „Budakeszi Város Önkormányzata által nyújtott támogatás terhére elszámolva”, valamint minden példányt aláírással szükséges ellátni.

A Támogatott a nyilatkozattételre jogosult képviselője által kiállított nyilatkozatát köteles csatolni, amely szerint a Támogatott a mellékelt számlák alapján kifizetett kiadásokat kizárólag a támogatási szerződés 2. pontjában meghatározott cél megvalósítására kapott támogatás elszámolására használta fel.

5. A Támogató a Támogatott által készített elszámolást ellenőrzi, és a Támogatottat tájékoztatja arról, hogy az elszámolást elfogadta-e vagy sem. Ha a Támogató a Támogatott elszámolását nem fogadja el, felhívja a Támogatottat a hiányosságok tíz napon belüli pótlására. Ha a Támogatott hiánypótlási kötelezettségének a megadott határidőig nem tesz eleget, a Támogató a támogatási szerződést felbontja és elrendeli a támogatás összegének azonnali visszafizetését.

6. Ha a Támogatott által kitűzött cél a Támogatott hibáján kívüli okból részben vagy egészben meghiúsul, a Támogatott köteles azt haladéktalanul a Támogatónak bejelenteni, és az 5. pontban meghatározott módon a felhasznált támogatásról elszámolni. A támogatás fel nem használt részét köteles a 4. pontban meghatározott módon visszautalni.

7. Ha a Támogatott neki felróható okból az általa a kérelemben meghatározott célt részben vagy egészben nem valósítja meg, köteles a támogatás teljes összegét visszautalni a Támogató által írásban meghatározott időig.

8. Ha a Támogató ellenőrzése során megállapítja, hogy a Támogatott a támogatás összegét részben vagy egészben szabálytalanul, vagy nem jelen szerződésben foglaltaknak megfelelően használta fel, a Támogató a támogatási szerződést felbontja, mely a támogatás összegének azonnali visszafizetését vonja maga után. Amennyiben a Támogatott a meghatározott határidőig elszámolását nem nyújtja be, vagy visszafizetési kötelezettsége keletkezik, a Támogató a Támogatott pénzintézeténél beszedési megbízás benyújtásával kezdeményezi a támogatás összegének részben vagy egészben történő visszafizetését.

9. A Támogatott képviselője jelen szerződés aláírásakor nyilatkozik, hogy a nemzeti vagyonról szóló 2011. évi CXCVI. törvényben és az államháztartásról szóló 2011. évi CXCV. törvényben meghatározott átlátható szervezetnek minősül.

10. Jelen szerződésben nem szabályozott kérdésekben a mindenkor hatályos Ptk. rendelkezéseit kell alkalmazni.

Felek a jelen szerződést, mint akaratukkal mindenben megegyezőt, helybenhagyólag 5 eredeti példányban írják alá, melyből 2 példány a Támogatottat, 3 példány a Támogatót illeti meg.

Budakeszi, 2019. március „…”

|  |  |
| --- | --- |
| ........................................................ | ................................................................ |
| **dr. Csutoráné dr. Győri Ottilia**  polgármester  Támogató | **Wittinghoff Tamás**  polgármester  Támogatott |
| Pénzügyi ellenjegyző:  Budakeszi, 2019. március „…”  ………………………………  **Cserép Zsolt**  pénzügyi osztályvezető | Pénzügyi ellenjegyző:  Budaörs, 2019. március „…”  ……………………………… |